b'\n_START_ARTICLE_\nEdvard Glaser\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo in gimnazijo je obiskoval v Mariboru in leta 1946 za\xc4\x8del \xc5\xa1tudij medicine v Zagrebu ter ga leta 1952 zaklju\xc4\x8dil in postal doktor medicine. Po kon\xc4\x8danem \xc5\xa1tudiju je bil razporejen na transfuzijsko postaje bolni\xc5\xa1nice v Mariboru, leta 1962 je postal njen predstojnik, leta 1964 je opravil specializacijo transfuziologije. Leta 1966 je postal primarij na oddelku za transfuzijo mariborske bolni\xc5\xa1nice. 1976 leta si je pridobil akademski naslov doktorja znanosti, leta 1977 je bil izvoljen za docenta imunohematologije na medicinski fakulteti Univerze v Ljubljani, leta 1982 pa izrednega profesorja.\n_START_SECTION_\nOdlikovanja in nagrade\n_START_PARAGRAPH_\nLeta 2000 je prejel \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza dolgoletno nesebi\xc4\x8dno, po\xc5\xbertvovalno zdravni\xc5\xa1ko in humanitarno delo\xc2\xab. Leta 2004 je prejel naziv \xc4\x8dastni ob\xc4\x8dan Maribora, s tem mu je mesto Maribor izkazalo hvale\xc5\xbenost za njegov prispevek v krvodajalstvu.'